Söderköpingin kunta

Söderköpingin kunta () on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan. Kunnan keskustaajama on Söderköping. Kunnan maapinta-ala on 674,27 neliökilometriä (1.1.2016) ja asukasluku 14 673 henkeä (31.12.2021). Kooltaan Söderköping on paljon pienempi kuin sen pohjoispuolella sijaitsevat Norrköpingin kunta ja sen keskustaajama Norrköping. Söderköpingin alueella sijaitsevat Stegeborgin linnanrauniot. Vuonna 2007 kunnassa oli 139,57 km² peltoa, joten saman ajankohdan maapinta- alaan vertaamalla saadaan peltojen osuudeksi 20,6 prosenttia kunnan maapinta- alasta. ==Kuntajaon kehitys== Nykyinen Söderköpingin kunta koostuu Söderköpingin kaupungista ja yhdeksästä entisestä maalaiskunnasta. Vuoden 1952 kuntauudistuksessa alueelle muodostettiin seuraavat suurkunnat: * Söderköping (aiempi Söderköpingin kaupunki, Drothem ja Skönberga) * Aspveden (aiemmat Västra Husby, Östra Ryd ja Gårdeby) * Stegeborg (aiemmat Mogata, Börrum, Skällvik ja Sankt Anna) Söderköpingin kuntamuoto oli kaupunki, ja kaksi muuta kuntaa olivat maalaiskuntia. Vuoden 1971 kuntauudistuksessa siirryttiin yhtenäiseen kuntamuotoon ja muodostettiin Söderköpingin kunta yhdistämällä Söderköpingin kaupunki ja Aspveden. Nykyiset rajansa kunta sai vuonna 1974, jolloin Stegeborg liitettiin siihen. ==Vaakuna== Nykyinen vaakuna on entisen Söderköpingin kaupungin vaakuna. Myös Stegeborgin maalaiskunnalla oli oma vaakuna. Kuva:Stegeborg vapen.svg|Stegeborgin maalaiskunta ==Väestönkehitys== Kunnan väestö taustan mukaan on esitetty seuraavassa taulukossa. Tausta Tarkempi jaottelu Henkilöä (31.12.2015) % Ulkomaalaistaustaiset Ulkomailla syntyneet 792 5,6 Ulkomaalaistaustaiset Ruotsissa syntyneet, joiden molemmat vanhemmat syntyneet ulkomailla 198 1,4 Ruotsalaistaustaiset Ruotsissa syntyneet, joiden vanhemmista toinen syntynyt Ruotsissa ja toinen ulkomailla 730 5,1 Ruotsalaistaustaiset Ruotsissa syntyneet, joiden molemmat vanhemmat syntyneet Ruotsissa 12 520 87,9 Hieman vanhempien vuoden 2009 lopun tietojen mukaan kunnassa asui 151 Suomessa syntynyttä, mikä vastasi 1,1 prosenttia kunnan väestöstä. Vielä vanhempien vuoden 1984 lopun tietojen mukaan 2,8 prosenttia kunnan asukkaista oli ulkomailla syntyneitä. Tuolloin kunnassa asui 130 Suomessa syntynyttä, mikä vastasi 1,1 prosenttia kunnan väestöstä. Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 191 288 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 80 000 kruunua. Vuoden 2011 lopussa kunnan väestö jakautui eri ikäryhmiin seuraavasti: * 0–17-vuotiaat: 20,9 % * 18–64-vuotiaat: 57,4 % * 65 vuotta täyttäneet: 21,7 % ==Elinkeinot== Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon. ==Taajamat== Kunnassa on 5 taajamaa, joiden osuus kunnan väestöstä vuoden 2010 lopussa oli 61,1 prosenttia. Taajamien ulkopuolella asui tuolloin 5 455 asukasta. Seuraavassa on lueteltu kunnan alueella sijaitsevat taajamat väkilukuineen: # Taajama Väkiluku (31.12.2010) 1 Söderköping 6 992 2 Västra Husby 486 3 Östra Ryd 457 4 Snöveltorp 333 5 Mogata 301 Kunnan keskustaajama on lihavoitu. ===Pientaajamat=== Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat: * Alboga (eteläinen osa) * Bottna * Luddingsbo (läntinen osa) * Ramsdal ===Entiset pientaajamat=== Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: * Evertsholm + Varby ==Kunnanvaltuusto== Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Söderköpingin kunnanvaltuustossa vuodesta 1973 lähtien. ==Piirit== Vuodesta 2016 alkaen kunta on jaettu seuraaviin piireihin: * Börrumin piiri * Drothemin piiri * Gårdebyn piiri * Mogatan piiri * Sankt Annan piiri * Skällvikin piiri * Skönbergan piiri * Söderköpingin Sankt Laurentiin piiri (Söderköpings Sankt Laurentii distrikt) * Västra Husbyn piiri * Östra Rydin piiri ==Seurakunnat== Vuoden 2012 aluejaon mukaan kunnassa on seuraavat Ruotsin kirkon seurakunnat: * Söderköping S:t Anna * Östra Ryd ===Historialliset seurakunnat=== Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin. * Börrum (Sankt Pers kapell) * Drothem (Sankt Drotten) * Gårdeby * Mogata * Sankt Anna * Sankt Ilian* (Sankt Egidå) * Sankt Laurentii (Söderköping) * Skällvik * Skönberga * Västra Husby (Husby) * Östra Ryd (Ryd) == Lähteet == ==Aiheesta muualla== * Söderköpingin kunnan kotisivut *